CELEX: 31989D0071
Language: el
Date: 1988-12-21 00:00:00
Title: 89/71/EOK: Απόφαση της Επιτροπης της 21ης Δεκεμβρίου 1988 για έγκριση του προγράμματος ποικιλιακής αναδιαρθρώσεως για το λυκίσκο που υποβλήθηκε από τη Γαλλική Δημοκρατία βάσει του κανονισμού (ΕΟΚ) αριθ. 2997/87 του Συμβουλίου

Avis juridique important

|

31989D0071

89/71/EOK: Απόφαση της Επιτροπης της 21ης Δεκεμβρίου 1988 για έγκριση του προγράμματος ποικιλιακής αναδιαρθρώσεως για το λυκίσκο που υποβλήθηκε από τη Γαλλική Δημοκρατία βάσει του κανονισμού (ΕΟΚ) αριθ. 2997/87 του Συμβουλίου  

Επίσημη Εφημερίδα αριθ. L 030 της 01/02/1989 σ. 0058 - 0059

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Δεκεμβρίου 1988  για έγκριση του προγράμματος ποικιλιακής αναδιαρθρώσεως για το λυκίσκο που υποβλήθηκε από τη Γαλλική Δημοκρατία βάσει του κανονισμού (ΕΟΚ) αριθ. 2997/87 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (89/71/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό στον τομέα του λυκίσκου του ποσού της ενισχύσεως στους παραγωγούς για τη συγκομιδή 1986 και για πρόβλεψη ειδικών μέτρων υπέρ ορισμένων περιοχών παραγωγής (1), και ιδίως το άρθρο 2 παράγραφος 5,  Εκτιμώντας:  ότι στις 30 Μαρτίου 1988 η Γαλλική Δημοκρατία διαβίβασε στην Επιτροπή σύμφωνα με το άρθρο 2 παράγραφος 5 του προαναφερθέντος κανονισμού ένα πρόγραμμα ποικιλιακής αναδιαρθρώσεως στον τομέα του λυκίσκου· ότι στις 27 Μαΐου 1988 ανακοινώθηκαν από τη Γαλλική Δημοκρατία τροποποιήσεις στο πρόγραμμα αυτό· ότι στις 26 Ιουλίου 1988 αποφασίστηκαν και άλλες τροποποιήσεις στο εν λόγω πρόγραμμα·  ότι το πρόγραμμα, όπως τροποποιήθηκε, τηρεί τους στόχους που επιδιώκονται από τον εν λόγω κανονισμό και περιλαμβάνει τα στοιχεία που απαιτούνται από το άρθρο 2 του κανονισμού (ΕΟΚ) αριθ. 3889/87 της Επιτροπής της 22ας Δεκεμβρίου 1987 περί λεπτομερειών εφαρμογής των ειδικών μέτρων υπέρ ορισμένων περιοχών παραγωγής λυκίσκου (2)·  ότι η ενδεχόμενη χρηματοδοτική συμμετοχή που επιβαρύνει τον εθνικό προϋπολογισμό πρέπει να ανακοινωθεί στην Επιτροπή και να τηρηθούν τα ανώτατα ενδεικτικά όρια που αναφέρονται στο άρθρο 2 του κανονισμού (ΕΟΚ) αριθ. 2997/87· ότι οι πραγματικές δαπάνες που αναφέρονται στο ίδιο άρθρο μπορούν να περιλάβουν στοιχεία αξιολογήσεως της καθαρής δαπάνης του εισοδήματος μετά την εφαρμογή του σχεδίου αναδιαρθρώσεως· ότι, εντούτοις, μόνο τα στοιχεία τα σχετικά με την καθαρή απώλεια του εισοδήματος που γίνεται από την ημερομηνία εγκρίσεως του κανονισμού (ΕΟΚ) αριθ. 2997/87 μπορούν να εισαχθούν στον υπολογισμό των πραγματικών δαπανών· ότι οι σταθερές και μεταβλητές δαπάνες σχετικά με τη θέση σε καλλιέργεια των αναδιαρθρωμένων εκτάσεων παραγωγής λυκίσκου δεν μπορεί να περιληφθούν στον υπολογισμό των πραγματικών δαπανών· ότι, κατά συνέπεια, θα πρέπει να καθοριστεί η ενδεχόμενη χρηματοδοτική συμμετοχή του κράτους μέλους στο πρόγραμμα ποικιλιακής αναδιαρθρώσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα ποικιλιακής αναδιαρθρώσεως για τον τομέα του λυκίσκου που υποβλήθηκε βάσει του κανονισμού (ΕΟΚ) αριθ. 2997/87 από τη Γαλλική Δημικρατία στις 30 Μαρτίου 1988, όπως τροποποιήθηκε τελευταία στις 26 Ιουλίου 1988. Τα βασικά στοιχεία του προγράμματος περιλαμβάνονται στο παράρτημα.  Άρθρο 2  Η Γαλλική Δημοκρατία πληροφορεί την Επιτροπή κάθε εξάμηνο για την εξέλιξη του προγράμματος και ανακοινώνει στην Επιτροπή, ενδεχομένως, τη χρηματοδοτική της συμμετοχή στο πρόγραμμα.  Άρθρο 3  Η παρούσα απόφαση απευθύνεται στη Γαλλική Δημοκρατία.  Βρυξέλλες, 21 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 284 της 7. 10. 1987, σ. 19.  (2) ΕΕ αριθ. L 365 της 24. 12. 1987, σ. 41.  ΠΑΡΑΡΤΗΜΑ  1. Κατάλογος των ομάδων παραγωγών που καλύπτονται από το πρόγραμμα και εκτάσεις αναφοράς κατά το 1986  - η ομάδα των καλλιεργητών λυκίσκου της Αλσατίας 426,5 εκτάρια,  - η ομάδα καλλιεργητών λυκίσκου της Φλάνδρας 153 εκτάρια.  2. Διάρκεια του προγράμματος  Από το 1988 έως το 1990.  Οι τελευταίες φυτεύσεις πρέπει να πραγματοποιηθούν πριν από τις 31 Δεκεμβρίου 1990.  3. Έκταση που καλύπτεται από το πρόγραμμα  198,59 εκτάρια.  4. Ποικιλίες με τις οποίες πραγματοποιείται ποικιλιακή αναδιάρθρωση και εκτάσεις που αφορά  Αρωματικές ποικιλίες  Strisselspalt 65,75 εκτάρια  Σύνολο 65,75 εκτάρια.  Ποικιλίες «Super-Alpha» (1)  Yeoman 57,52 εκτάρια  Target 32,72 εκτάρια  Nugget  Chinook 42,60 εκτάρια  Galena  Σύνολο 132,84 εκτάρια  (1) Κατά την έννοια του άρθρου 2 του κανονισμού (ΕΟΚ) αριθ. 2997/87 και του άρθρου 1 παράγραφος 3 του κανονισμού (ΕΟΚ) αριθ. 3889/87.